Antiquus Mysticusque Ordo Rosae Crucis
Antiquus Mysticusque Ordo Rosae Crucis, olim Antiquus Arcanus Ordo Rosae Rubeae et Aureae Crucis, etiam breviter Ordo Rosicrucianus, est mundialis organizatio fraternalis philosophica et humanistica "studio reconditorum vitae universique mysteriorum" dicata. Ordo est non sectarianus, ambobus maribus et feminis aetatis adultae secundum leges (duodeviginti annos natis in pluribus civitatibus) patens, rationem eorum fidum religiosarum non habens. Apertus ordinis circulus hodiernus anno 1915 institutus est ab Harvey Spencer Lewis, cui auctoritas a Concilio Maximo Ordinis Rosicruciani concessa est postquam expertus, probatus et tandem in ordinem Tolosae in Gallia anno 1909 initiatus est. Ordo dicitur hodierna patefactio antiqui ordinis Crucis Roseae, qui in scholis mysteriorum in Aegypto antiqua ortus est. Doctrinae ordinis notiones maiorum philosophorum tractant, praecipue Pythagorae, Thalis, Solonis, Heracliti, Democriti, atque in gradibus dividitur, qui ultra in latas classis digeruntur sub capitulis sicut Postulans, Neophyta, et Initiatus. Hi gradus varios campos tractant qui ad exsistentiam corpoream, mentis, psychicam, et incorpoream tractant, sicut physica, metaphysica, biologia, psychologia, parapsychologia, religio comparativa, modi sanationis a posteris traditi, salus, intuitus, perceptio extrasensoria, alchemia, meditatio, architectura sacra, symbolismus, et mysticus conscientia status qui ad experentiam unitatis in divinitate pertinet.